Roald Als
Roald Als, f. 1948, dansk tegner og forfatter. Som bladtegner kom Roald Als i 1994 fra Weekendavisen til Politiken, hvor han overvejende har spiddet politikere og andre kendte danskere med både humor og satire. Hans tegninger har også været vist i bl.a. Blæksprutten.
Als har illustreret en lang række bøger for både børn og voksne, og han har skrevet bl.a. kogebogen Kvinderne ud af køkkenet (1988) og erindringerne Personlig tog jeg ikke skade af at vokse op (1995), begge med egne illustrationer.
 I 2008 udgav Roald Als i samarbejde med sin trofaste ghostwriter, Poul Einer Hansen, En god socialdemokrat - Et olmt tilbageblik på Danmarkshistorien 1980-2008, en opsamling af Als' bedste tegninger.